Λατρεμένο πλέον νησί, λατρεμένο σπίτι και φυσικά λατρεμένοι άνθρωποι. Απίστευτα φιλόξενοι και εξυπηρετικοί, μας παρέλαβαν από το λιμάνι και μας επέστρεψαν, όπως και μας ξενάγησαν στα γειτονικά χωριά και μας συμπεριφέρθηκαν πολύ ζεστά, σαν γονείς. Η διαμονή στην Κολυμπήθρα δεν θα μπορούσε να ήταν καλύτερη, το σπίτι ήταν πανέμορφο και πάρα πολύ βολικό. Πολύ καλά εξοπλισμένο, με πολύ όμορφους χώρους και διακοσμημένο από τους φανταστικούς πίνακες της Μαρίας. Ιδανικό για επισκέπτες που αναζητούν ηρεμία και χαλάρωση στις διακοπές τους. Η παραλία της Κολυμπήθρας είναι δέκα λεπτάκια με τα πόδια από το σπίτι. Συστήνεται ανεπιφύλακτα όχι μόνο για την ομορφιά του σπιτιού και των χώρων αλλά και των ανθρώπων του. Μαρία και Γιώργο, είστε υπέροχοι. Σας ευχαριστούμε για όλα!
-Νικολέττα και Μάνος